polyglot-tagger/wikipedia-language-snippets-filtered huggingface dataset:
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల అరకులోయలోను, ప్రాథమికోన్నత పాఠశాల పినకోటలోను, మాధ్యమిక పాఠశాల పినకోటలోనూ ఉన్నాయి. సమీప జూనియర్ కళాశాల దేవరాపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
మోహనకు బ్యాక్‌గ్రౌండ్ ఎవరూ లేనప్పటికీ ఆత్మస్థైర్యంతో ముందడుగు వేశారు. ఎన్నెన్నో అవమానాలు, నిరాశలు, వైఫల్యాలను చవిచూశాకే విజయాల బాట పట్టారామె. సినిమాలకు ప్రయత్నం చేసే క్రమంలో ఈవిడ ఎం. ఎం. కీరవాణి గ్రూపులో చేరారు. అక్కడ చేరాక ఏమో గుర్రం ఎగరావచ్చుకి కోరస్, రీ-రికార్డింగ్ పాడా. తర్వాత దిక్కులు చూడకు రామయ్యకు సోలో సాంగ్ పాడే అవ కాశం వచ్చింది. ఆయన దగ్గర రికార్డ్ అయిన మొదటి పాట బాహుబలి సినిమాకే. ప్రభాస్ పుట్టిన రోజుకి విడుదల చేసిన మొదటి టీజర్ అది. నిజానికి ఆ పాట బాహుబలి కోసమని అప్పటి వరకు మోహన కు తెలి యదట. ఆగ్రూపు సాంగ్ తర్వాత అదే సినిమాలో మనోహరీ పాటతెలుగు, తమిళం లో, బాహుబలి-2లో ఒరే ఒరూరిల్ ఒరేఒర్ రాజా పాట తమిళ వెర్షనలో పాడే అవకాశాన్ని మోహన దక్కించుకున్నారు.
మోహన సొంతవూరు పశ్చిమ గోదావరి జిల్లా ఏలూరు. కానీ ఆమె తల్లిదండ్రులు హైదరాబాదులో స్ధిరపడ్డారు. మోహన పుట్టి పెరిగిందంతా హైదరాబాద్‌లోనే. ఆమె బీటెక్‌తో పాటే ఎంబీఏ చేశారు. వారి కుటుంబానికి సంగీత నేపథ్యం ఏమీ లేదు. కానీ వాళ్లమ్మ సరదాగా పాటలు పాడుతుండేదట. దీంతో మోహన మూడేళ్ల వయసులో పాడటం నేర్చుకున్నారు. దీంతో ఎక్కడ ఏ సంగీతం కార్యక్రమం జరిగినా వాళ్లమ్మ అక్కడికి తీసుకెళ్లేది. రెండో తరగతిలో త్యాగరాయ గానసభలో జరిగిన పోటీలో పాడి సబ్ జూనియర్ కేటగిరీలో మొదటి బహుమతి గెలుచుకుంది. అప్పటి నుంచి ఆసక్తి పెరుగుతూ వచ్చిందని మోహన చెబుతారు.
మోహన పదో తరగతిలో ఉన్నప్పటి నుంచి తన పాటల సీడీ ప్రముఖులకు ఇవ్వాలని అనుకుందట. కానీ ఎలా ఇవ్వాలో, ఎలా కలవాలో తెలియక చాలాకాలం వరకు కుదరలేదు. చివరికి గాయని రమ్య కలిసాకే తన సీడీ ఇవ్వడం కుదిరిందని మోహన అంటారు.
సినిమా రంగంలోకి ఆలస్యంగా వచ్చినప్పటికీ మోహన తక్కువ సమయంలోనే గుర్తింపునిచ్చే పాటలు పాడి తనకంటూ ప్రత్యేకతను సంపాదించుకున్నారు. ఆమె పాడిన పాటలెన్నో సినిమాల విజయంలో కీలకం కావడం విశేషం.
ఉదయ్ కిరణ్ హీరోగా నటించిన జై శ్రీరామ్‌లో "సయ్యామ మాసం" అనే పాట ద్వారా ఆమె తెలుగుతెరకు పరిచయం అయ్యారు. ఆ తర్వాత చదువు మీద దృష్టి పెట్టారు. చదువు పూర్తయ్యాక కొన్నాళ్లు వర్క్ ఎట్ హోమ్ చేశారు. తర్వాత సంగీతము కరెక్ట్ అని పూర్తిగా ఇటువైపు వచ్చేశారు.
మల్లు రవి కాంగ్రెస్ పార్టీతో ఒక విద్యార్ధి నాయకుడిగా తన వృత్తిని ప్రారంభించారు. అతను 1991-96, 10 వ లోకసభకు ఎన్నికయ్యారు.1998 12 వ లోకసభకు నాగర్‌కర్నూల్ లోకసభ నియోజకవర్గం ఎంపీగా ఎన్నికయ్యారు, అయితే 1999 లో తన సీటును కోల్పోయాడు, కాని తెలంగాణా అంశంపై తెరాస శాసనసభ్యులు మూకుమ్మడి రాజీనామాల ఫలితంగా 2008లో మళ్ళీ ఇక్కడ ఉపఎన్నిక జరిగింది. 2008 ఉపఎన్నికలలో కాంగ్రెస్ పార్టీ అభ్యర్థి మల్లు రవి సమీప ప్రత్యర్థి తెలుగుదేశం పార్టీ అభ్యర్థి అయిన ఎం.చంద్రశేఖర్ పై 2,106 ఓట్ల తేడాతో విజయం సాధించాడు. రాజీనామా చేసి పోటీకి నిలబడ్డ తెరాస అభ్యర్థి లక్ష్మారెడ్డి మూడవ స్థానంతో సరిపెట్టుకున్నాడు. 2009 శాసనసభ ఎన్నికలలో మహాకూ టమి తరఫున పోటీలోకి దిగిన తెలుగుదేశం పార్టీ అభ్యర్థి ఎర్ర చంద్రశేఖర్ విజయం సాధించాడు 6890 ఓట్ల తేడాతో సిటింగ్ ఎమ్మేల్యే మల్లు రవి ఓడిపోయారు. జడ్చర్ల నియోజకవర్గం శాసనసభ 2014 ఎన్నికల్లో జడ్చర్ల కోసం ఆయన పోటీ చేశారు చర్లకోల లక్ష్మణరెడ్డి తెలంగాణ రాష్ట్ర సమితి పార్టీ అభ్యర్థి విజయం సాధించాడు. కాంగ్రెస్ పార్టీ అభ్యర్థి మల్లు రవి మళ్ళీ ఓడిపోయారు.
డాక్టర్ మల్లు రవి పుట్టిన తేదీ జూలై 14 1950 లక్ష్మీపురం గ్రామం,మండలం, ఖమ్మం : జిల్లా. తెలంగాణ . లో జన్మించారు.తండ్రి పేరు శ్రీ అఖిల్లాండ, సోదరుడు, కీ.శే. మల్లు అనంత రాములు నాగర్‌కర్నూల్ లోకసభ నియోజకవర్గం పార్లమెంటరీ నియోజకవర్గం నుండి మాజీ పార్లమెంటు సభ్యుడు.
మల్లు రవి మాజీ ఉప ముఖ్యమంత్రి కోనేరు రంగారావు కుమార్తెని జూన్ 5, 1982 న డాక్టర్ రాజపన్సి దేవి ని వివాహం చేసుకున్నారు వీరికి ఒక కుమారుడు మల్లు సిద్ధార్ధ, ఒక కుమార్తె ఉన్నారు.
1903లో కె.డి.యాంషైర్ గవర్నర్ ఒకసారి బందరు వచ్చినప్పుడు ఇతడి పాటకచ్చేరీ ఏర్పరచారు. ఇతడు స్వయంగా ఇంగ్లీషు ట్యూనులో ఒక పాట కట్టి వినిపించాడు. బందరు నుండి బెజవాడకు వెళ్ళాలంటే కాలినడకనో, పడవలమీదనో భయాందోళనలతో ప్రయాణం చేయవలసి వస్తుంది. బందరు నుండి బెజవాడకు రైలు మార్గాన్ని నిర్మించమని తన పాటతో గవర్నరును కోరాడు. గవర్నరు ఆ పాటను విని ఎంతో ఆనందించి విజయవాడ నుండి మచిలీపట్నానికి రైలు మార్గం నిర్మాణం జరిగేందుకు కృషి చేస్తానని హామీ ఇచ్చాడు. 1907లో విజయవాడ నుండి మచిలీపట్నానికి రైలు మార్గం నిర్మాణం పూర్తి అయింది. ఈ రైలు మార్గం ఏర్పడటానికి కోటయ్య దేవర కారణభూతుడు.
ఇతడు వీరశైవ జంగమ కులంలో 1864వ సంవత్సరంలో లక్ష్మయ్య, బసవమ్మ దంపతులకు బందరులోని ఇంగ్లీషు పాలెంలో జన్మించాడు. ఇతని తండ్రి ఫిడేలు బాగా వాయించేవాడు. ఇతడు తన తండ్రి వద్ద నుండి చిన్నవయసు నుండే సంగీతం నేర్చుకున్నాడు. ఇతడు మూడు సంవత్సరాల వయసు ఉన్నప్పుడు బందరుకు ఉప్పెన వచ్చిన కారణంగా కరువు ఏర్పడి జరుగుబాటు కాకపోవడంతో ఇతని తండ్రి మకాంను బందరు నుండి హైదరాబాదుకు మార్చాడు. హైదరాబాద్ నవాబు గారి వద్ద దివానుగా పనిచేస్తున్న సాలార్ జంగ్ కోటయ్య దేవర వాయులీనవాద్యాన్ని స్వయంగా విని ముగ్ధుడై అతడిని తల్లిదండ్రుల అనుమతితో చేరదీసుకుని విద్య చెప్పించాడు.
ఇతనికి పాపయ్య నాగం దేవర, సుబ్రహ్మణ్యం దేవర, చంద్రమౌళి దేవర, రాజమౌళి దేవర అనే నలుగురు కుమారులు కలిగారు. పాపయ్య నాగం దేవర ఫ్లూట్ వాయిద్యంలోను, సుబ్రహ్మణ్యం దేవర వయోలిన్ వాయిద్యంలోను ప్రతిభావంతులైనారు. హార్మోనియం, తబలా, ఫ్లూట్, ఫిడేల్, ఆర్గన్, పియానోలు తయారు చేయడంలో చంద్రమౌళి దేవర, రాజమౌళి దేవరలు సిద్ధహస్తులైనారు.
గరికిపర్తి కోటయ్య దేవర 19-20వ శతాబ్దాలకు చెందిన ప్రముఖ సంగీత విద్వాంసుడు. వేలాది మంది శిష్యులను సంగీతజ్ఞులుగా తయారు చేశాడు. సంగీతం కోటయ్యదేవర, జంగం కోటయ్యదేవర అని కూడా ఇతడిని పిలిచే వారు.
వాస్తవానికి, ఆనంద రావు పబ్లిక్ ప్రాసిక్యూటరు. అతడిపై పగను తీర్చుకోవడానికి వారు ఆనంద్ రావు అల్లుడిని కోటి ద్వారా కిడ్నాప్ చేయిస్తారు. ఆ గొడవలో, అతని కుమార్తె జ్ఞాపకశక్తిని కోల్పోయింది. ఇప్పుడు కోటి అతన్ని కాపాడాలని నిర్ణయించుకుంటాడు. ఆ పిల్లలను విడుదల చేయడానికి ఆ ముగ్గురూ అతడితో ఆడుకుంటారు. దురదృష్టవశాత్తు, ఆనంద రావు కుమార్తె వారి వాహనం కింద పడి తన జ్ఞాపకశక్తిని తిరిగి పొందుతుంది. కోటి ఆమెకు సహాయం చేసే ప్రయత్నంలో, ఆ పిల్లలు తప్పించుకుంటారు. కోటి ఆనంద రావు అల్లుడిని రక్షిస్తాడు, దుష్టులను శిక్షించి పోలీసులకు లొంగిపోతాడు. చివరికి, కోటి స్వల్పకాలిక శిక్షతో విడుదలవుతాడు. చివరగా, కోటి, గౌరీల వివాహంతో ఈ చిత్రం సంతోషకరంగా ముగుస్తుంది.
రావుగారింట్లో రౌడీ 1990లో విడుదలైన తెలుగు చలనచిత్రం. కోడి రామకృష్ణ దర్శకత్వం వహించిన ఈ చిత్రంలో అక్కినేని నాగేశ్వరరావు, వాణిశ్రీ, సుమన్, రజని నటించగా, రాజ్ - కోటి సంగీతం అందించారు. దీనిని రామ్ ప్రసాద్ ఆర్ట్స్ నిర్మాణ సంస్థ లో ఎన్. సాయి ప్రసన్న నిర్మించాడు.
ప్రముఖ నటులు ధర్మేంద్ర, హేమమాలినీల చిన్న కుమార్తె ఇషా. ఆమె చెల్లెలు అహానా డియోల్, అన్నలు బాబీ డియోల్, సన్నీ డియోల్, అక్కలు విజయ్తా, అజీతాలు తన తండ్రి ముందు భార్య పిల్లలు. ముంబైలోని మితిబాయ్ కళాశాలలో ఫ్యాషన్ డిజైనింగ్ కోర్స్ చేశారు ఇషా. ముంబైలో రబీంద్ర అతిబుద్ధీ దగ్గర ఒడిస్సీ నేర్చుకున్నారు ఆమె. అలాగే తన తల్లి హేమాతో కలసి భారతనాట్యం ప్రదర్శనలు కూడా ఇస్తారు.
వినయ్ శుక్లా దర్శకత్వంలో వచ్చిన కోయీ మేరే దిల్ సే పూచే తో తెరంగేట్రం చేశారు ఇషా. ఈ సినిమాలో అఫ్తాబ్ శివ్దసని హీరోగా నటించగా, సంజయ్ కపూర్, జయా బచ్చన్, అనుపమ్ ఖేర్ లు సహాయ పాత్రల్లో కనిపించారు. ఈ సినిమా పెద్దగా విజయవంతం కాలేదు. ఆమె నటనకు కూడా మిశ్రమ స్పందనలు లభించాయి. ఈ సినిమాలోని నటనకు ఇషా ఫిలింఫేర్ ఉత్తమ నటి డెబ్యూ పురస్కారం అందుకోవడం విశేషం.
ఇషా డియోల్, ప్రముఖ బాలీవుడ్ నటి, మోడల్. ప్రసిద్ధ నటులు ధర్మేంద్ర, హేమా మాలినిల కుమార్తె ఆమె. 2002లో కోయీ మేరే దిల్ సే పూచే సినిమాతో తెరంగేట్రం చేసిన ఆమె, ఆ చిత్రంలోని నటనకు విమర్శకుల, ప్రేక్షకుల ప్రశంసలు అందుకున్నారు. ఈ పాత్రకు ఫిలింఫేర్ ఉత్తమ నటి డెబ్యూ పురస్కారంతో పాటు, ఎన్నో ప్రతిష్టాత్మక అవార్డులు కూడా పొందారు ఆమె.
ఇషా నటించిన ఎల్.ఒ.సి కార్గిల్ , యువ , ధూమ్ , ఇన్సాన్ , కాల్ , మై ఐసా హై హూ , దస్ , నో ఎంట్రీ , షాదీ నెం.1 , కాష్ వంటి సినిమాలు మంచి విజయవంతం కావడమే కాక, ఆమె నటనకు కూడా విమర్శకుల నుంచీ ప్రశంసలు లభించాయి. ఆ తరువాత టెల్ మీ ఓ ఖుదా సినిమాతో మళ్ళీ సినిమాల్లొకి వచ్చారు ఆమె.
ఓ అమ్మాయితో ప్రేమలో పడతాడు. అమ్మాయీ అతణ్ణి ప్రేమిస్తుంది. కానీ, ఒక రోజు సూర్యపై కోపం వస్తుంది. అతడిపై యుద్ధం ప్రకటిస్తుంది. చిన్న చిన్న మనస్ఫర్థలతో ప్రేమ యుద్ధం అన్నమాట!
సరిహద్దుల్లో యుద్ధం అయితే ఎలా చేయాలో సూర్యాకు తెలుసు. ప్రేమ యుద్ధం కొత్త. ప్రేయసిపై బోల్డంత ప్రేమ ఉంది. బ్రేకప్‌ చెప్పేసి వెళ్ళలేడు. అమ్మాయిని ఏడిపించలేడు. అతడి ప్రేమలో నిజాయితీ ఉంది. పాటలో అది కనిపించాలి. అలాగని, సైనికుడిగా అతని వ్యక్తిత్వాన్ని తగ్గించకూడదు. పాటలో ఆ వ్యక్తిత్వం కనిపించేలా రాయాలి. గీత రచయిత రామజోగయ్య శాస్త్రి ప్రతిభతో పాటు అనుభవాన్ని రంగరించి ఈ చిత్రంలో ఐయామ్‌ లవర్‌ ఆల్సో. ఫైటర్‌ ఆల్సో!
పాటను ట్రెండీగా రాశారు. ప్రేమికుల రోజు సందర్భంగా విడుదలైన ఈ పాటకు శ్రోతల నుంచి మంచి స్పందన లభిస్తోంది. పాట చరణాల్లోని నీ హార్ట్‌ బుక్‌ పై లవ్‌ స్టోరీ మళ్లీ రాసే రైటర్‌ ఆల్సో , నీలోని ప్రేమని పట్టుబట్టి బయటపెట్టె లైటర్‌ ఆల్సో ప్రయోగాలు ప్రేక్షకులను ఆకట్టుకుంటున్నాయి.
సూర్య కోపాన్ని అదుపు చేసుకోలేని యువకుడు. తన ఆవేశంతో ప్రతి ఒకరితో గొడవపడుతూ ఉంటాడు. చిన్నతనంలో ఓ గొడవ కారణంగా ఇంట్లోంచి వెళ్లిపోతాడు. పెద్దయ్యాక సైన్యంలో చేరి అక్కడా తన తీరును మార్చుకోడు. ఈ క్రమంలో ఓ మంత్రి కొడుకుతో గొడవపడటం, తరువాత సైన్యం నిర్భందంలో ఉన్న ఓ వ్యక్తిని చంపటంతో ఉన్నతాధికారులు సూర్య మీద చర్యలు తీసుకుంటారు.తన మీద తనకు అదుపు లేని వాడు సైన్యంలో పనికిరాడంటూ సైన్యం నుంచి తొలగిస్తారు. తిరిగి సైన్యంలో చేరాలంటే తాను మానసికంగా దృఢంగా ఉన్నట్లు ప్రముఖ మానసిక వైద్య నిపుణుడు రామకృష్ణం రాజు నుంచి ధృవపత్రం తీసుకురావాలని షరతు పెడతారు. ఆ పని మీద వైజాగ్‌ వచ్చిన సూర్యకు సమస్యలు ఎదురవుతుంటాయి. చల్లాతో గొడవలు పెట్టుకుంటాడు. ఇంతకీ రామకృష్ణంకు సూర్యకు మధ్య సంబంధం ఏంటి.?
ఈమె ప్రపంచలోనే అతి పెద్ద మురికివాడైన బొంబాయిలోని ధారావీ మురికివాడలో పేదవారి అభ్యుదయానికి చేసినకృషికి విశేష గుర్తింపు పొందింది., అక్కడికి అనుభవాలతో ఈమె "ఓ ధారావీ" అనే పుస్తకం కూడా వ్రాసింది. ఈమె తొలిపుస్తకం ఎషెన్షియల్ ఆంధ్రా కుక్‌బుక్, ఆంధ్రప్రదేశ్ వంటకాలను, వంట పద్ధతిని అధ్యయనం చేసి వ్రాసిన పాకశాస్త్ర గ్రంథం. ఆ తర్వాత రచన ఆమె తన తల్లి జీవితం, తన్న చిన్ననాటి అనుభవాలను గ్రంథీకరిస్తూ వ్రాసిన స్వీయ జీవితచరిత్ర 2010లో ప్రచురితమైన ఫ్రేగ్రెన్స్ ఆఫ్ ఫర్‌గాటన్ యియర్స్. అదే సంవత్సరం ఈమె ఫర్‌గాటెన్ అనే మరో పుస్తకం ప్రచ్రురించింది. ఇందులో భారత చరిత్రలో ఆరుగురు ప్రసిద్ధ మహిళల జీవితాలను ఆవిష్కరించింది. ఈమె చివరి రచన, ది లాడర్ ఆఫ్ హిజ్ లైఫ్, తన భర్త ఐ.హెచ్.లతీఫ్ యొక్క జీవితచరిత్ర. ఇందులో ఆయన వైమానికదళంలో ఉన్న రోజులు, దౌత్యవేత్తగా ఉన్న రోజులు, మహారాష్ట్ర గవర్నరుగా ఉన్న కాలం గురించి వ్రాసింది.
బిల్కీస్ ఇద్రిస్ లతీఫ్ తెలంగాణకు చెందిన సమాజ సేవకురాలు, రచయిత్రి, ఈమె భారతదేశంలోని మురికివాడల్లో చేసిన కృషికి పేరుపొందినాడు. ఈమె అనేక వ్యాసాలు, ఐదు పుస్తకాలు వ్రాసింది. అందులో ఎషెన్షియల్ ఆంధ్రా కుక్‌బుక్, ఫ్రేగ్రెన్స్ ఆఫ్ ఫర్‌గాటన్ యియర్స్, ది లాడర్ ఆఫ్ హిజ్ లైఫ్ : బయోగ్రఫీ ఆఫ్ ఎయిర్ చీఫ్ మార్షల్ ఇద్రిస్ లతీఫ్ ఉన్నాయి. ఈమె చేసిన సామాజిక సేవను గుర్తిస్తూ, 2009లో భారత ప్రభుత్వం నాలుగవ అత్యున్నత పౌర పురస్కారమైన పద్మశ్రీతో సత్కరించింది.
బిల్కీస్ లతీఫ్, హైదరాబాదులోని ఒక సంపన్న కుటుంబంలో జన్మించింది. ఈమె తండ్రి హైదరాబాదీ రాజకుటుంబీకుడైన అలీ యావర్ జంగ్. ఈమె తల్లి ఆలిస్ ఈఫ్రిగ్ అనే ఫ్రెంచి వనిత. అలీ యావర్ జంగ్ దౌత్యవేత్త, విద్యావేత్త. ఈయన ఉస్మానియా, అలీఘర్ ముస్లిం విశ్వవిద్యాలయాలకు ఉపసంచాలకుడిగా పనిచేశాడు. అర్జెంటీనా, ఈజిప్ట్, యుగోస్లావియా, గ్రీస్, ఫ్రాన్స్, అమెరికా దేశాలకు భారత రాయబారిగా పనిచేశాడు. అంతేకాక మహారాష్ట్ర గవర్నరుగా కూడా ఉన్నాడు.
ఈమె భర్త ఐ.హెచ్.లతీఫ్, భారతదేశపు పదవ ఎయిర్ చీఫ్ మార్షల్, మహారాష్ట్ర గవర్నరుగా, ఫ్రాన్స్ కు భారతీయ రాయబారిగా పనిచేశాడు.
సంస్కారవంతమైన విద్యకు నిర్వచనంగా నిలిచిన అక్షర విద్యాలయను నెలకొల్పి మాధ్యమం ఆంగ్లమైనా భారతీయ భావనతో బోధిస్తూ విద్యారంగంలో నవీన ఆధ్యాయానికి శ్రీకారం. భారతీయ విలువలతో ప్రపంచ స్థాయి విద్యార్ధులను తీర్చిదిద్దేందుకు కృషి చేస్తున్నారు.
పేదరికంతో బడిమొహం చూడని చిన్నారులను, బాలకార్మికులగా బతుకీడుస్తున్న పిల్లలను గుర్తించి వారికి తగు విద్యనందించి విద్యావంతులుగా తీర్చిదిద్దుతున్న స్వర్ణభారత్ ట్రస్టు రెసిడెన్షియల్ బ్రిడ్జ్ స్కూల్ స్థాపకురాలు
ముప్పవరపు ఫౌండేషన్ ను తన అన్నగారైన శ్రీ హర్షవర్ధన్ గారితో కలిసి స్థాపించి విజ్ఞాన, వినోద, ఉపాధి, నైపుణ్య శిక్షణ కేంద్రాలు నిర్వహిస్తున్నారు. కుటుంబం ద్వారా సమాజ సేవా నిరతిని చాటారు.
ఆంధ్రప్రదేశ్, తమిళనాడు, ఉత్తరాఖండ్ లలో సునామీ లాంటి విపత్తుల్లో సహాయక చర్యలను విరివిగా చేపట్టి, తగిన ఆర్థిక సహాయాన్ని, ఇతర సహాయాల్ని అందించారు.
ప్రభుత్వ పథకాల ద్వారా సాయం అందని గుండె జబ్బులు ఉన్న చిన్నారులకు ఉచితంగా వైద్య సేవలను అందించటం, గ్రహణమొర్రి చిన్నారులకు మెడికల్ క్యాంపుల ద్వారా ఉచిత శస్త్ర చికిత్స అందించటం. అనేక ఉచిత వైద్యశిబిరాల ద్వారా వేలాది మందికి వైద్య సేవలు చేరువ చేయటం.
హుద్ హద్ విలయంలో దెబ్బతిన్న జాలరుల గ్రామమైన చేపల ఉప్పాడని స్వర్ణభారత్ ట్రస్టు ద్వారా దత్తత చేసుకుని ఆ గ్రామాన్ని పునర్నిర్మించారు.
దీపా వెంకట్ నవంబర్ 24, 1974 న జన్మించారు. ఆమె తండ్రి భారత ఉపరాష్ట్రపతి ముప్పవరపు వెంకయ్య నాయుడు. ఆమె ఉస్మానియా విశ్వవిద్యాలయం ఎం.ఎ లో బంగారు పతకాన్ని పొందారు. ఆమె పశ్చిమ గోదావరి జిల్లా నిడదవోలుకు చెందిన వెంకట్ ను వివాహమాడారు. ఆయనకు విశాఖపట్నం, చెన్నైలలో స్వంత ఆటొమోబైల్స్ షోరూం లు ఉన్నాయి. ఆమె పేదలకు అండగా నిలుస్తూ నిర్బాగ్యులకు చేయూత అందిస్తూ వారి జీవితాల్లో వెలుగు నింపేందుకు నిర్విరామ కృషి చేస్తున్నారు. ఆమె లక్ష్యం గ్రామీణ ప్రజల్లో క్రాంతి తీసుకురావటం. గ్రామీణులు తమ కాళ్లపై తాము నిలబడేలా తీర్చిదిద్దేందుకు అవిశ్రాంతంగా కృషిచేస్తున్న స్ఫూర్తి దాయక మహిళ. ఆమె స్వర్ణభారత్ ట్రస్ట్ కు మేనేజింగ్ ట్రస్టీ గానూ, సరస్వతి నగర్, నెల్లూరు జిల్లా అక్షర విద్యాలయ కు కరెస్పాండెంట్ గానూ, చెన్నైలోని విష్ణు మోటార్స్ కు జె.ఎం.డిగాను ఉన్నారు.
స్వర్ణభారత్ ట్రస్ట్ ఫ్లాగ్ బేరర్ గా ఆమె గ్రామీణ ప్రాంతాల సేవకి తనని తాను అంకితం చేసుకున్నారు. ఒక పటిష్టమైన భారతీయ సమాజాన్ని నిర్మించాలంటే, గ్రామాలు సుసంవృద్ది జరగాలని, గ్రామీణులను స్వయం ఉపాధి సాధికారత సాధించాలని ఆమె నమ్ముతారు. పల్లె వాసులు తమ స్వప్నాలని సాకారం చేసుకునేలా వారికి చేయూత నివ్వాలని ఆమె ఆకాంక్ష. గత 16 వసంతాలుగా ఆమె గ్రామీణుల జీవితాల్ని స్పృశిస్తూ, వారి కలల్ని, జీవితాల్ని పండిస్తూ ఫలిస్తున్న వారి ఆత్మవిశ్వాసాన్ని చూస్తూ వారి గెలుపు తన గెలుపుగా భావిస్తూ వారి సేవనే తన కృషిగా నమ్మిన ఆదర్శ మహిళ దీపావెంకట్ గారు. కేవలం ఆర్ధిక స్వావలంభ సాధించటమే కాదు విలువలతో కూడిన జీవన విధానాన్ని వారిలో ప్రోది చేసేందుకు ఆమె నిరుపమాన కృషి చేస్తున్నారు.
వృత్తి నైపుణన్య శిక్షణ ద్వారా 20,000 మంది యువత స్వయం ఉపాధితో తమ కాళ్ల మీద తాము నిలబడేలా స్వయం ప్రకాశకులుగా తీర్చిదిద్దారు.
జెసిఐ నుంచీ ఇంటర్నేషనల్ యంగ్ అచీవర్స్ అవార్డు పొందారు. ఆర్ట్ ఆఫ్ లివింగ్ గురువులు శ్రీ శ్రీ రవి శంకర్ గురూజీ నుంచి ఈ అవార్దుని ఆమె అందుకున్నారు.
దీపా వెంకట్ స్వర్ణభారత్ ట్రస్ట్ మేనేజింగ్ ట్రస్టీ. ఆమె నెల్లూరు లోని అక్షర విద్యాలయకు కరెస్పాండెంట్ గా ఉన్నారు. ఆమె భారత ఉపరాష్ట్రపతి ముప్పవరపు వెంకయ్య నాయుడు గారి కుమార్తె.
శక్తి మోహన్, భారతీయ సమకాలీన నృత్య కళాకారిణి. జీ టీవీ నిర్వహించిన డ్యాన్స్ ఇండియా డ్యాన్స్ సీజన్ 2 విజేతగా నిలిచింది ఆమె. ఆ తరువాత స్టార్ ప్లస్ లో ప్రదర్శితమవుతున్న డ్యాన్స్ ప్లస్ సీజన్ 1,2లకు న్యాయనిర్ణేతగా వ్యవహరించింది. 2015లో అంతర్జాతీయ డ్యాన్స్ షో డ్యాన్స్ సింగపూర్ డ్యాన్స్ కు కూడా న్యాయనిర్ణేతగా చేసింది. రెమో డిసౌజా చేస్తున్న డ్యాన్స్ సినిమాలో సల్మాన్ యూసఫ్ ఖాన్ సరసన నటించబోతోంది శక్తి. ఆమె నృత్య శక్తి అనే డ్యాన్స్ ట్రూప్ నడుపుతోంది. ఈ ట్రూప్ ద్వారా ఆమె ఎన్నో అంతర్జాతీయ టూర్స్ చేస్తుంటుంది. ముంబైలో స్టుడియో కూడ నిర్మించింది శక్తి. నృత్య శక్తి డ్యాన్స్ పాఠశాలలో అన్ని రకాల నృత్య కళాకారులకూ శిక్షణ ఇస్తారు. దిల్ దోస్తీ డ్యాన్స్ అనే సీరియల్ లో కూడా నటించింది ఆమె. ధూమ్3 సినిమాలోని కామ్లీ పాటకు కొరియోగ్రాఫర్ వైభవ్ మర్చెంట్ కు సహాయ కొరియోగ్రాఫర్ గా పని చేసింది శక్తి. 2014లో ఝలక్ దిఖలాజా షోలో ఫైనలిస్ట్ గా నిలిచింది ఆమె.
డ్యాన్స్ ఇండియా డ్యాన్స్ లో గెలువడంతో, 2012, 2013 డ్యాన్స్ థీమ్ తో క్యాలెండర్లు తయారు చేసింది శక్తి. 2012లో ఆమె సంగీత దర్శకుడు మొహమద్ ఫైరౌజ్ తో కలసి న్యూయార్క్ లో బిబిసి నిర్వహించిన డ్యాన్స్ ప్రాజెక్ట్ చేసింది శక్తి. తన అక్కాచెల్లెళ్ళతో కలసి ఒక డ్యాన్స్ మ్యూజిక్ వీడియో చేసింది ఆమె. 2013లో డ్యాన్స్ లో మెలుకువలు, సూచనలతో వీడియోలు తయారు చేసి, యూట్యూబ్ చానల్ లో పెడుతుంటుంది శక్తి. ఒకసారి ఝలక్ దిఖలాజా షోకు అతిధిగా వచ్చిన పరిణీతి చోప్రా, తాను శక్తి మోహన్ కు ఫ్యాన్ ను అని చెప్పడం విశేషం.://./////-------
12 అక్టోబరు 1985న జన్మించింది శక్తి. ఆమెకు ముగ్గురు అక్కా చెల్లెళ్ళున్నారు. ప్రముఖ కళకారిణులు నీతీ మోహన్, ముక్తీ మోహన్, కృతీ మోహన్ లు ఆమె సోదరిలు. నిజానికి శక్తిది ఢిల్లీ కాగా, ఆమె ప్రస్తుతం ముంబైలో ఉంటోంది. ముంబైలోని బిర్లా బాలికా విద్యాపీఠ్ లో ప్రాధమిక విద్యనభ్యసించిన శక్తి, సెయింట్ గ్జేవియర్స్ కళాశాలలో పొలిటికల్ సైన్స్ లో ఎం.ఎ చదివింది. డ్యాన్స్ ఇండియా డ్యాన్స్ కు వెళ్ళక ముందు ఆమె ఐ.ఎ.ఎస్ ఆఫీసర్ అవ్వలనుకునేది.2009లో టెరెన్స్ లూయిస్ డ్యాన్స్ ఫౌండేషన్ స్కాలర్ షిప్ ట్రస్ట్ ద్వారా డ్యాన్స్ లో డిప్లమో చేసింది శక్తి.
రోజురోజుకీ తన ఆరోగ్యం &ణిస్తున్నా ఆర్థికంగా అవస్థపడుతున్నా చలించలేదు. శ్రీకాకుళం జిల్లాలో కమ్యూనిసు పార్టీ నిర్మాణానికి అహర్నిశలు శ్రమించారు. కడలూరు వైలు డిటెన్యూలు చందాలు వసూలుచేసి తనకి రూ.500 పంపిస్తే ఆ డబ్బును పార్టీ నిధికి అప్పగించిన నిస్వార్థపరుడు. ఎంతో దారిద్ర్యాన్ని అనుభవించి కోట్లాది శ్రమ జీవుల బాగుకోసం ఉద్యమించిన కార్యదీక్షాపరుడు పద్మనాభం. నేటితరం హృదయాల్లో '"సర్దర్ మార్పు వద్మనాభం తాత"గా చెరగని ముద్ర వేసిన రైతాంగ ఉద్యమ మార్గదర్శి మార్పు పద్మనాభం. 1920లో రాజకీయ రంగ ప్రవేశం చేసిన నాటినుంచి తన తుదిశ్వాన విడిచే వరకు ప్రజా ఉద్యమాల్లో నిజాయితీగా నిలబడాడు. చివరికి 1986 జనవరి 14న 'సంక్రాంతి' పర్వదినాన తన జన్మస్థలమైన భిన్నళ మదనాపురంలో అమరత్వం పొందారు. నమ్మిన సిద్దాంతం పట్ల విశ్వాసం, నిర్బంధాన్ని లక్ష్యపెట్టని దైర్యం, నిస్వార్ణం, కార్యదీక, పటుదల, నిజాయితీ మార్పు పద్మనాభానికి మిగిలిన ఆస్తి.
తెలంగాణలో సాయుధ రైతాంగ పోరాటం ఉవ్వెతున సాగుతున్న కాలంలో పద్మనాభం భార్య వియోగాన్ని పొందినా ఆ పోరాట స్ఫూర్తితొ 1947-48లో జమీందారీ వ్యవస్థ రద్దును కోరుతూ పోరాటం చేశారు. దాంతో అప్పటి భారత ప్రభుత్వం 1948 జూన్ లో అరెస్టు చేసి కడలూరు జైలులో నిర్బంధించింది, "శత్రు శిబిరంలోనైనా ఉగ్ర నరసింహుడ్నే' అని రుజువు చేస్తూ 1949లో రాజకీయ ఖైదీల హక్కుల కోసం జైలు అధికారులతో పోరాటం చేసిన దీరుడు పద్మనాభం. పోలీసులు తీవ్ర చిత్రహింసల వల్ల క్షయ వ్యాధిగ్రస్తుడై కడలూరు జైలునుంచి 1951 ఫిబ్రవరిలో విడుదలయ్యాడు, కమ్యూనిసు పార్టీ నిర్ణయం మేరకు 1952, 55 సంవత్సరాల్లో సోంపేట నుంచి శాసనసభకి పోటీచేసి కొద్ది ఓట్ల తేడాతో ఓడిపోయారు. 1953లో టెక్కలిలో సత్యాగ్రహం 19రోజులు నడిపి విజయాన్ని సాధించారు.
అచ్యుత రామ రావు , ఆనంద వర్ధన్ రావు అన్నదమ్ముళ్ళు.కాని ఒకరంటే ఒకరికి పడదు,కాని ఇతురుల ముందు అంతా బానే ఉన్నట్టు నటిస్తారు.అచ్యుత కొత్త కారు కొన్నందుకు ఇచ్చిన పార్టిలో వారికి చిన్న గొడవై పొరపాటున జ్యో గురించి మాట్లాడతారు.అది వారి భార్యలు వింటారు.రాత్రి బొజనమైన తరువాత వారి వారి భార్యలు వరిని జ్యో గురించి అడుగుతారు.కాని వారి తన సొదరుడు అమెను ప్రేమించాడని వారి భార్యలకు చెబుతారు.ఆ తరువాత ఇద్దరు అన్నదమ్ములు ఇంటి మెడపై కలిసి గతం గుర్తు చెసుకుంటారు. జ్యొస్న కుమారి జ్యో డెంటల్ స్టుడెంట్ వారి వసారాలో తన తండ్రి సుర్య నారాయణ మూర్తి తో అద్దెకుంటుంది.ఇద్దరు అన్నదమ్ములు తనతో ప్రేమలో పడతారు.ఇద్దరు అమెతో స్నేహం చేస్తారు.ఆనంద్ ఆమె పుట్టిన రోజున తనకు అతని ప్రేమను తెలియజెయాలని ఒక లేఖ రాస్తాడు.అచ్యుత ఆ లేఖను రహస్యంగా చదవాలని చుస్తాడు కాని ఆనంద్ అతన్ని పట్టుకుంటాడు.అతను అ లేఖని ఆమెకి ఇవ్వమని ప్రొత్సహిస్తాడు.చివరికి ఆనంద్ ఆ లేఖ జ్యోకి ఇవ్వగా ఆమె అచ్యుత తనకి ఇంతకు ముందే తనికి ప్రేమ లేఖ ఇచ్చాడని.ఆమె వెరె వారిని ప్రేమిస్తున్నందున తనని ప్రేమించలేనని చెబుతుంది.
ఆమె ఆనంద్ తో అచ్యుత్ ప్రేమని మరిచిపొమని చెప్పమని చెబుతుంది.ఆమె అచ్యుత్ ని ప్రేమిస్తుదనుకుని ఆనంద్ అచ్యుత్ తో గొడవ పడతాడు.చివరికి వారు ఆమె ఎవరిని ప్రేమిస్తుందొ ఆమెనే అడగటానికి నిశ్చయించుకుంటారు.వారు తనని ఈ విషయం అడగగా ఆమె తన తోటి డెంటల్ స్టుడెంట్ అయిన అమంచి బల భరద్వాజ్ ని ప్రేమిస్తుందని,అతను అమెరికా వెల్తున్నాడని,ఆమె కుడా తన పైచడువుల కొరకు అతనితో అమెరికా వెళ్ళబోతుందని చెబుతుంది.దానికి కొపగించుకున్న అచ్యుత్ జ్యొ పస్పోర్టుని తగలబెడతాడు.ఈ విషయం ఆనంద్ జ్యొకి చెబుతాడు.వారిద్దరి మీద కొపంతో వల్ల తండ్రికి వారి గురించి ఫిరియాదు చెయ్యాలని వెళ్తుంది.ఆమె వాళ్ళ తండ్రికి వారి గురించి చెప్పబొయేలోపు వారి తండ్రికి గుండెపోటు వస్తుంది.ఆయనని ఐ.సి.యు.లో చెరుస్తారు.వారి నాన్న పరిస్థితికి జ్యొనే కారణమనుకుని వారు వల్ల నాన్నకు ఎమన్నా అయితే జ్యో నాన్నను చంపేస్తామని బెదిరిస్తారు.జరిగినదంతా జ్యొ తన తండ్రికి చెభుతుంది.అతను అమెను అమెరికా పంపుతాడు.తరువాత అచ్యుత్, ఆనంద్ ల నాన్న అసుపత్రిలో చనిపొతాడు.
ఐదు సంవత్సరాల తరువాత ప్రస్తుతం వారు ఒకరినొకరు ద్వేషించుకుంటారు.సుడోకో మూర్తి జ్యో తన చదువు పూర్తి చెసుకుని భారత దేశనికి తిరిగి వస్తుందని చెబుతాడు.జ్యొ తిరిగి వచ్చిన తరువాత వారి ఇంట్లో పరిస్థితి అర్థం చెసుకుని అంతా సరి చెయ్యాలనుకుంటుంది.అచ్యుత్ పెళ్ళిరోజున జ్యో అచ్యుత్,ఆనంద్ ల ప్రతిభలను వారి భార్యలకు చుపించమని ప్రొత్సహిస్తుంది .అచ్యుత్ మంచి చిత్రకారుడు కాని అతను మంచి టెన్నిస్ ఆటగాడని తన భార్యకు చెప్పాదు.అలాగే ఆనంద్ మంచి టెన్నిస్ ఆటగాడు కాని అతను మంచి చిత్రకారుడని తన భార్యకు చెబుతాడు.కొన్ని హస్యపరమైన సన్నివెసాల తరువాత వారు వారి భార్యలను వారి ప్రతిభల గురించి ఒప్ప్పిస్తారు.ఈ సమయంలో వారు సానుకులంగా ఉంటారు.కాని వారి అహం వారిని తిరిగి
పద్మా దేవేందర్ రెడ్డి, తెలంగాణ రాష్ట్రానికి చెందిన రాజకీయ నాయకురాలు, తెలంగాణ రాష్ట్ర తొలి శాసనసభ డిప్యూటి స్పీకర్. తెలంగాణ రాష్ట్ర సమితి పార్టీకి చెందిన పద్మా దేవేందర్ రెడ్డి రామాయంపేట అసెంబ్లీ నియోజకవర్గం నుంచి 2004లో ఎమ్మెల్యేగా గెలిచారు. 2014, 2018 అసెంబ్లీ ఎన్నికల్లో మెదక్ అసెంబ్లీ నియోజకవర్గం నుంచి ఎమ్మెల్యేగా గెలుపొందారు. టెలివిజన్ రాజకీయ చర్చల్లో తరచుగా కనిపించే పద్మా దేవేందర్ రెడ్డి మంచి వాక్పటిమ కలవారు. పద్మా దేవెందర్ రెడ్డి 26 జనవరి 2022న టిఆర్ఎస్ పార్టీ, మెదక్ జిల్లా అధ్యక్షుడిగా నియమితుడయ్యాడు.
రాజకీయాలలోకి ప్రవేశించక ముందు రంగారెడ్డి జిల్లా కోర్టు, ఆంధ్రప్రదేశ్ హైకోర్టులో 1998 నుంచి 2001 వరకు న్యాయవాదిగా ప్రాక్టీసు చేశారు. తెలంగాణ ఉద్యమంలో చురుకుగా పాల్గొంటున్న ఈవిడ 2001లో తెలంగాణ రాష్ట్ర సమితి పార్టీ ఏర్పడిన తర్వాత రాజకీయాలలోకి ప్రవేశించారు.
పద్మ దేవేందర్ రెడ్డి 1969, జనవరి 6న గుండారెడ్డి - విజయ దంపతులకు తెలంగాణ రాష్ట్రం, కరీంనగర్ జిల్లా, నామాపూర్ గ్రామంలో జన్మించారు. ఆమె కరీంనగర్ లోని శాంతినికేతన్ పాఠశాలలో స్కూల్ విద్యను చదివి, బి.ఎ. ఎల్.ఎల్.బి. చేసారు.
కార్మిక సమస్యల పరిష్కారానికి కొత్త పద్ధతులు అవలంబించాలని ఆయన వాదించాడు. సంయుక్త చర్చలు, ఒడంబడికలద్వారా తగాదాల పరిష్కారం లేదా సరాసరి చర్చలు, అవి విఫలమైతే మధ్యవర్తి పరిష్కారం. ఈ పద్ధతులను ఖందూబాయ్ దేశాయ్ ప్రవేశపెట్టి, ప్రోత్సహించాడు. కార్మికుల జీవనస్థాయి అభివృద్ధిపరచడానికి గల అవకాశాలన్నీ ఉపయోగించుకొని, గాంధీ సిద్ధాంతాలు, విధానాలు అమలుచేస్తూ గుల్జారీలాల్ నందాతో కలిసి విశేషంగా కృషిచేశాడు. కార్మికునిక మంచి వేతనం మాత్రం ఉంటే సరిపోదని, అన్నివిధాలా కార్మికుడు అభివృద్ధిచెందాలని వీరిరువురూ కృషి చేశారు. కార్మికుల సాంఘిక పౌరజీవన అభివృద్ధికి విశేష ప్రాధాన్యత ఇచ్చారు. సంఘంలో కార్మికుల శక్తిసామర్ధ్యాలకు గుర్తింపు తేవటానికి పాటుపడ్డారు. ఈ విధంగా ఖందూబాయ్ దేశాయ్ శక్తివంతమైన ట్రేడ్ యూనియన్ ఉద్యమాన్ని నిర్మించారు. అహ్మదాబాదు కార్మికులకు ట్రేడ్ యూనియన్ పద్ధతులతో పాటు సాంఘిక విషయాలు కూడా బోధించి వస్త్రపరిశ్రమ కార్మికుల సంఘాన్ని దేశంలోనే ప్రముఖమైన కార్మిక సంఘంగా తీర్చిదిద్దారు.
ఖండూభాయ్ 1951లో తొలి సార్వత్రిక ఎన్నికలలో బొంబాయి రాష్ట్రంలోని మెహసానా పశ్చిమ లోక్‌సభ నియోజకవర్గం నుండి పోటీచేసి స్వతంత్ర అభ్యర్థి తులసీదాస్ కిలాచంద్ చేతిలో నాలుగువేల ఓట్ల తేడాతో ఓడిపోయాడు. 1952లో సౌరాష్ట్ర రాష్ట్రంలోని హలర్ లోక్‌సభ నియోజకవర్గానికి జరిగిన మధ్యంతర ఎన్నికలలో పోటీచేసి లోక్‌సభకు ఎన్నికయ్యాడు. 1954, సెప్టెంబరు 4న జవహర్ లాల్ నెహ్రూ మంత్రివర్గంలో, వి.వి.గిరి రాజీనామా చేసిన స్థానంలో కేంద్ర కార్మిక శాఖామంత్రిగా నియమించబడ్డాడు. కార్మిక మంత్రిగా, కార్మికులకు అధిక ప్రాధాన్యం ఇచ్చే చర్యలను ఈయన అమలు జరిపాడు. ఈయన హయాంలోనే వ్యవసాయ కూలీల స్థితిగతుల విచారణసంఘం ఏర్పాటై, నివేదిక సమర్పించింది. ఇది ఆగ్నేయాసియాలేని ఇలాంటి తొలి నివేదికగా పేర్కొనబడింది. కనీసవేతనాల నిర్ణయం, జాతీయ వేతన విధానం అమలుజరపడానికి ఖండూభాయ్ "ఫెయిర్ వేజెస్" కమిటీ సభ్యుడిగా కృషిచేశాడు. ఈ కమిటీ నివేదిక, ఆ తరువాతి కాలంలో యజమానులకు, కార్మికులకు, ట్రిబ్యునల్లకు ఒక సూచికగా ఉపయోగపడింది.
ఖండూభాయ్ దేశాయ్, 1898 అక్టోబరు 23 న, గుజరాత్ రాష్ట్రంలోని బుల్సార్ లో ఒక మధ్యతరగతి కుటుంబంలో జన్మించాడు. ఈయన తండ్రి కసాంజీ దేశాయ్. బుల్సార్‌లోని బాయి అనాభాయ్ ఉన్నత పాఠశాలలో మెట్రిక్యులేషన్ దాకా చదివాడు. మెట్రిక్యులేషన్ పరీక్ష పూర్తయిన తర్వాత బొంబాయిలోని విల్సన్ కళాశాలలో చేరాడు. ప్రతిభావంతమైన విద్యార్థి అయిన ఖందూబాయిపై అప్పటికే మహాత్మా గాంధీ సిద్ధాంతాలు, నాయకత్వం యొక్క ప్రభావం పడింది. 1920లో పాఠశాలలు, కళాశాల బహిష్కరణకు పిలుపు రాగానే కళాశాల విద్యకు స్వస్తి చెప్పి సహాయనిరాకరణోద్యమంలో పాల్గొన్నాడు. ఆ తరువాత అహమ్మదాబాదులోని గుజరాత్ విద్యాపీఠంలో చేరి అక్కడ పట్టభద్రుడైన తర్వాత బొంబాయిలోని ఒక జాతీయపాఠశాలకు ప్రధానోపాధ్యాయునిగా చేరాడు.
1957లో అహమ్మదాబాదు నియోజకవర్గం నుండి లోక్‌సభకు పోటీచేసి ఓడిపోయాడు. ఈ ఎన్నికల్లో ఆయన ప్రత్యర్థి మహాగుజరాత్ జనతా పరిషత్ అధ్యక్షుడు ఇందూలాల్ యాజ్నిక్ 1,27,500 ఓట్ల ఆధిక్యతతో గెలిచాడు. ఎన్నికలలో ఓడిపోవటంతో పాటు మంత్రి పదవిని కోల్ఫోయాడు. ఈయనను రాజ్యసభ సభ్యుడిగా నియమించి, మంత్రివర్గంలో కొనసాగించి ఉండవచ్చు కానీ, ప్రధానమంత్రి జవహర్ లాల్ నెహ్రూ అందుకు సమ్మతించలేదు.
భారత జాతీయ ట్రేడ్ యూనియన్ కాంగ్రేస్ ఆధ్యక్షుడిగా, దేశాయ్ భారతీయ కార్మిక ప్రతినిధివర్గం నాయకుడిగా 1950లో జెనీవా పర్యటించాడు. 1953లో టోక్యోలో జరిగిన ఆసియా ప్రాంతీయ ప్రపంచ కార్మిక సంస్థ సమావేశంలో పాల్గొన్నాడు. 1962లో బెర్లిన్ లో జరిగిన కార్మిక సమావేశంలో పాల్గొన్నాడు.
1961 నుండి ఆయిల్ ఇండియా లిమిటెడ్‌కు ఛైర్మన్ గా ఉన్నాడు. సహజవాయువు, పెట్రోలు ఉత్పత్తులు తయారుచేసే ప్రభుత్వరంగసంస్థలో అది పెద్దది. అక్కడ దేశాయి సంస్థను సమర్ధవంతంగా నిర్వహించి, వృద్ధి చేసి మంచి ఫలితాలు సాధించాడు.